Kirjailija Tiitu Lehtineva kirjoittaa taas livenä Kurikan pääkirjastossa!
Lehtinevan työskentelyä voi seurata perjantaina 22.11. klo 12-16. Keskeyttäminen on sallittu! Tule rohkeasti juttusille, kysy kirjailijan työstä tai kirjoittamisesta tai vaihda vaikka ajatuksia viimeksi lukemastasi kirjasta. Etukäteen voit tutustua Lehtinevan työhön osoitteessa www.tiinalehtineva.fi.
LevyPopup, tuo kiekonpotkijoiden ja vinyylin vinguttajien puuhamaa palaa Seinäjoen Epstorille
LevyPopup, tuo kiekonpotkijoiden ja vinyylin vinguttajien puuhamaa palaa Seinäjoen Epstorin liiketilaan torstaista lauantaihin 14.-16.11.24. Vinyylilevyn uusi tuleminen jatkuu yhä edelleen. Nyt monet hakeutuvat laarien ääreen hankkimaan takaisin nuoruudessaan tai CD-levyn kompaktiuden sokaisemina kadottamiaan vinyyliaarteita. Kaikkea ei yhtenä päivänä löydy, mutta jahti onkin jännempää kuin itse kaato ;-) Toisaalta viereisten laarien äärellä voi aistia pian alkavan CD-buumin ensiloimuja. Yksi tykkää äidistä ja toinen tyttärestä, kuten joku pienistä kiekoista ja toinen valtavista. LevyPop-up siis Seinäjoen Epstorin (Kalevankatu 4) liiketilassa to-la 14.-16.11.24. Avoinna to-pe 11-18 ja la 10-15. Tervetuloa. MT record.fi FB event: https://www.facebook.com/events/1588209475149191/1588209485149190/ www.record.fi
LevyPopup Seinäjoki Epstori 14.-16.11.24
Alajärven Monitoimihallilla järjestetään perinteinen urheilugaala, jossa palkitaan vuoden aikana menestyneitä alajärveläisiä urheilijoita
La 23.11. Alajärven Urheilugaala, Alajärven Monitoimihalli Alajärven Monitoimihallilla järjestetään perinteinen urheilugaala, jossa palkitaan vuoden aikana menestyneitä alajärveläisiä urheilijoita. Tilaisuus alkaa kahvituksella klo 12.00 Juhla alkaa klo 12.30. Vapaa pääsy. Järj. Alajärven kaupunki
TUNNELMALLINEN PIIRIN JOULUPUOTI Piirin alue on kaunis ja historiaa huokuva kaupunginosa lähellä Seinäjoen keskustaa. Piirin alueella toimi lähes 100-vuotta Törnävän sairaala. Suosittu Piirin joulupuoti järjestetään nyt jo neljännen kerran. Kotimaisten tuotteiden pop up-puoti avataan Piirin alueen portilla sijaitsevaan, vuonna 1928 valmistuneeseen, juhlatilanakin toimivaan Seurala-rakennukseen. Puodissa mukana tuotteita ympäri Suomen. Tutustu puodissa mukana oleviin yrityksiin verkkosivuillamme www.designsunnuntai.fi. Joulupuodin tunnelma on ainutlaatuinen. Täällä mieli rauhoittuu ja voi hetken hengähtää arjen kiireiden keskellä. Puodille on helppo saapua ja alueella on runsaasti ilmaisia parkkipaikkoja. Tervetuloa kokemaan jouluinen puodin tunnelma. Joulupuodin avajaisia vietetään 1.12.2024. Avajaispäivinä olemme auki klo 11-17. Puoti on avoinna 1.-23.12.2024. Ma-pe 10-19 La 10-16 Su 12-16 Itsenäisyyspäivänä 6.12. olemme suljettu. Piirin joulupuoti Seuralantie 3 60220 Seinäjoki.
christmas-2947257_1920 (1) suurempi kuvakoko.jpg
{"fi":"Myyntipaikkavaraukset hantulat@netikka.fi tai 0405231943","sv":"","en":""}
Myyntipöydät valtaavat Torikeskuksen katutason käytävät, liiketiloja ja torin.
Maa- ja kotittalousnaiset ovat järjestäneet markkinat tunnelmallisessa Torikeskuksessa jo lähes 30 vuotta. Katutason käytäviltä, parista liiketilasta ja pihalta löydät myyntipöydät. Myyjiä on tulossa yli 60. Tarjolla on erilaisia käsitöitä, leivonnaisia ja ym. herkkuja joko itselle tai vaikka pukinkonttiin. Joulupukki paikalla molempina päivinä! Markkinat ovat avoinna lauantaina 7.12. klo 10-16 ja sunnuntaina 8.12. klo 11-16.
Jouluiset Maalaismarkkinat Seinäjoen Torikeskuksessa
Liput ennakkoon 28€, Tiketti.fi (sis. pm), ovelta 30€
Konsertissa kuullaan sielukkaita joululauluja painottaen afroamerikkalaista gospel-ohjelmistoa.
Jepa Lambert lähtee toistamiseen suositulle joulukonserttikiertueelle. Viime vuonna ensimmäistä kertaa omalle kiertueelle lähteneen Lambertin joulukonsertit vetivät kirkkoja täyteen kautta maan. Konsertissa kuullaan sielukkaita joululauluja painottaen afroamerikkalaista gospel-ohjelmistoa. Monista TV-ohjelmista tuttu pinkkitukkainen soul-laulaja tunnetaan monipuolisesta sekä vahvasta tulkinnastaan. Suomen Adeleksikin tituleerattu laulaja esittää lämminhenkisessä konsertissaan suomen- ja englanninkielisiä joululauluja. Lambertia vahvistaa kiertueella gospeljuuret omaavat huippumuusikot pianisti Maria Ilmoniemi ja kitaristi Onni Lonka. Lambert kommentoi tulevaa: -Viime vuonna uskalsin lähteä ensimmäistä kertaa soolokiertueelle ja se oli ihanaa! En ole koskaan saanut niin paljon lämmintä palautetta ja rakkautta kuin silloin. Tämä rohkaisi minua lähtemään uudestaan tien päälle ja vielä vähän isommalla kokoonpanolla. Joulun viesti on rakkaus, rauha ja armollisuus toisia sekä itseämme kohtaan. Sitä haluan laulullani välittää ja uskon että meidän konsertit eivät jätä ketään kylmäksi, vaan tuovat voimaa talven pimeisiin hetkiin. Kiertueen tuottaa Ohjelmatoimisto Kristalli.
Museon alueella järjestetään Jalasjärven joulunavausmarkkinat. Paikalla myös Joulupukki. Tonttupolku ja muuta ohjelmaa.
Anu Sow, Varjoista löytyvä ilo - valokuvanäyttely 15.11.-8.12.2024 VarikkoGalleriassa
Varjoista löytyvä ilo -kokonaisuus sisältää kokoelman vuosina 2023-2024 filmille kuvaamiani valokuvia, pigmenttivedoksiksi tulostettuna. Mukana on niin muotokuvia, katuvalokuvia, muutamia studio-olosuhteissa rakennettuja kuvia kuin satunnaisia vastaan tulleita huomiotani herättäneitä hetkiä. Näyttelyn nimi on osin konkreettinen; ympäristössä havaitsemani pienet varjot, sekä valon ja varjon vuoropuhelu aiheuttavat minussa ohikiitävän ilon ja ihmettelyn tunteen. Usein pelkästään mielenkiintoinen valo ja varjot ovat minulle kuvan aihe itsessään. Myös muotokuvissa varjot ovat usein merkittävässä roolissa. Tai henkilöt, jotka usein jäävät varjoihin. Valokuvaajana olen enemmän tarkkailija kuin kuvan rakentaja. Osa kuvista on otettu tai tehty jokin tietty teema mielessä, pääsääntöisesti kuvaaminen on kuitenkin intuitiivista, ja teemat hahmottuvat vasta jälkikäteen. Välillä teemaa ei tarvita; riittää, että kuva koskettaa omaa esteettistä maailmaani.
VarikkoGalleria: Anu Sow, Varjoista löytyvä ilo, 15.11.-8.12.2024
{"fi":"ole paikalla ajoissa","sv":"","en":""}
biljardi-Magic the gathering-Texas hold'em
kaikki -20% klo 16 Bilis 9-pallo
LA 16.11.2024 BBQ BRUNCH BBQ on täynnä savua, lihaa ja suoraan grillistä revittyä rakkautta! Lauantaina luvassa brunssi, jossa savun tuoksu tulee kaupan päälle! Tule täyttämään lautaset ja vatsat aidolla BBQ-hengellä - saat täydellisen tekosyyn heittää kalorit unholaan. Tämä brunssi ei jätä kylmäksi, mutta takaa lämpimän tunnelman ja grillin lämmön! Kalenterit esiin ja varaukset vetämään! _____________________________ LA 16.11.2024 BBQ BRUNCH (22€/28€) Tarjolla mm. - Smoken BBQ -possua - Ribs - Chicken Wings - Burgereita - Pan Pizza - Nakit & lihapullat - Maissia - Coleslaw - Caesar-salaatti - Perunasalaatti - Juustolautanen - Applepie - Suklaasuihkulähde & vaahtokarkkeja - Jälkiruokatori - Ja paljon muuta! _____________________________ JUOMATARJOUKSET BRUNSSIN YHTEYDESSÄ: Sielukas talon valkoviini… Holy Smoke WHITE - Chardonnay 19,00€ (norm. 39,50€) 75cl, Mendosa, Argentina 13% Lasillinen kuohuvaa… Holy Smoke Prosecco 3,00€ (norm. 9,00€) 12cl, Italia, 11%, vegan friendly Brunssin juomatarjoukset voimassa 1.6.2025 asti. _____________________________ TULEVAT BRUNSSIT: 23.11. Herkkubrunssi 30.11. American Brunch 7.12. Ranskalainen maalaisbrunssi ___________________________________ PÖYTÄVARAUKSET: Laita meille meiliä osoitteeseen myynti@holysmoke.fi tai pirauta meille +358 44 2354113, niin järjestetään teille varaus kuntoon! Voit varata pöydän myös lomakkeella: bit.ly/holysmokeyhteydenotto Facebook kaverit & instagram seuraajat: 22€/hlö, norm. 28€/hlö. HUOM! Tarjoushinta vain Facebook ja Instagram -seuraajille, joten muista mainita asiasta kassalla tilatessasi. Pienet lapset 1,5€/ per ikävuosi. Brunssi tarjolla klo 11:30-14:00. Lauantaisin menun annokset ovat tilattavissa klo 12:00 jälkeen. Eikä tässä vielä kaikki. Normaalihintaisesta brunssista saat leiman LOUNASPASSIIN. Keräämällä 10 leimaa, saat 20€ arvoisen etusetelin Holy Smokeen! Passin saat veloituksetta kassalta. Lue lisää: https://www.holysmoke.fi/brunssi Holy Smoken löydät: https://www.facebook.com/HolySmokeBGC https://www.instagram.com/holysmoke.seinajoki https://www.tiktok.com/@holysmokeseinajoki #holysmokeseinäjoki #BBQbrunch #HyväRuoka #Grilliherkut #HolySmokeBrunssi #LauantaiHerkuttelu #HolySmokenBrunch #NauruRaikaa #visitseinäjoki #visitlakeus #seinäjoenkeskustassatapahtuu #tuepaikallista #Brunssi
Tervetuloa penkomaan ja tekemään edullisia löytöjä, vaikka joululahjoiksi! Petivaatteet, koristetyynyt, kankaat ja askartelutarvikkeet jne.
Tervetuloa jouluisen popup-poistomyyntimme avajaisiin BLACKFRIDAYNA 29.11.! Päivässä mukana myös Miia Anttila esittelemässä ja myymässä ihanaa joulukirjaansa. Popup tehtaanmyymälän kiinteistössä Jalasjärvellä on avoinna 29.11.-21.12. Hae lahjat itselle ja läheisille, kankaat joulusisustukseen tai askartelutarvikkeet omien visioiden toteuttamiseen! Tarjolla on sekä vakiomallistomme tuotteita että II-laadun tuotteita, poistoja, erikoiseriä ja mallikappaleita. * tyynyjä ja peittoja * kankaita, tilkkuja ja vanuja * koristetyynyjä * pyyhkeitä * lakanoita * varjostimia ja muita löytöjä tehtaalta! Klikkaa Facebook-tapahtumaan täältä -> https://fb.me/e/6FA3U9SwD Joulun popupmyynnin aukioloajat: ti-pe 10-17 la 9-14 Paikka: Lennol tehtaanmyymälän kiinteistö Rantatie 22, Jalasjärvi
{"fi":"Ei vaadita ilmoittautumista","sv":"","en":""}
Orrelaa juhlitaan avointen ovien merkeissä.
Tervetuloa oman aikataulun mukaan tutustumaan Orrelaan. Museohuoneet ja Pyörätalli ovat avoinna klo 10-14. Ingman-salissa on klo 11 ja 13 katsaukset talon historiaan. Kakkukahvit tarjolla sadalle ensimmäiselle kävijälle.
Ähtärin Yrittäjät järjestävät perinteisen joulunavauksen Ähtärin torilla perjantaina 29.11.2024 klo 17 alkaen. Tapahtuman juontaa Ähtärin elinvoimakoordinaattori Pertti Nurmi. Ohjelmassa: - Kaupunginjohtaja Perttu Sonnisen tervehdys - Ähtärin Yrittäjät ry:n puheenjohtajan Pasi Poukan tervehdys - Musiikkia - Paikalle saapuu joulupukki ja Visa-poro - Myynnissä mm. makkaraa ja glögiä - Tapahtuma päättyy noin klo 18 alkavaan paikallisten yritysten sponsoroimaan ilotulitukseen Tervetuloa!
ELÄMÄN ILOA! Tapahtumakalenteriin 1140 x 400 px.jpg
Kolmen Vaasalaisen taiteilijan näyttely.
Taidenäyttely Kauhajoen Kulttuuritalolla 8.11. – 15.12.2024 avoinna sunnuntaisin klo 12.00 – 15.00. • Taiteilija Kirsti Uimonen, Vaasan taiteilijaseura ja Vaasan taidekerho • Taiteilija Hannele Laaksonen, Vaasan taidekerho • Innokas taiteilija Toivo Hautala (10 v), Kuvaamataidon stipendin saaja 2024 Maalaukset on toteutettu akvarelli- ja akryylimaaleilla sekatekniikoilla. Maalaukset ovat esittäviä ja abstrakteja teoksia, joiden aiheet liittyvät pääosin luontoon. Kauhajoen Kulttuuritalo - galleria (1. krs.), Eduskunnankatu 5, Kauhajoki Vapaa pääsy. Tervetuloa! Kauhajoen kaupunki / Kulttuuripalvelut
Teuvan kunnan Tulevaisuusfoorumi käynnistyy marraskuussa kaksiosaisella seminaarisarjalla. Tietoa ja uusia näkökulmia kunnan ja seudun tulevaisuuden haasteisiin ja mahdollisuuksiin. . 6.11.2024 klo 18:00 Kulttuuritalo Orrela tai verkossa Tulevaisuuden työllisyyspalvelut Regina Saari, työllisyysjohtaja, Tampereen kaupunki . 18.11.2024 klo 17.30 Kulttuuritalo Orrela tai verkossa Maaseudun ja maatalouden murros Hilkka Vihinen, tutkimusprofessori, Luonnonvarakeskus . Lue lisää ja ilmoittaudu 5.11. mennessä https://bit.ly/yhdessakohtitulevaa . Tilaisuudet avoimia kaikille – tervetuloa mukaan! . #Teuva #Tulevaisuusfoorumi #TeuvanKunta #Maaseutu #Työllisyyspalvelut #Aluekehitys #teuvallatapahtuu
Yhdessä kohti tulevaa! -tulevaisuusfoorumi Kulttuuritalo Orrelassa tai verkossa
Isät ilmaiseksi eläinpuistoon, aikuiset 21 €, lapset (3-14 v.) 11 €
Isät ilmaiseksi eläinpuistoon! Tule juhlistamaan isänpäivää hotelli Mesikämmenen herkullisella lounasbuffetilla ja eläinpuistovierailulla.
Tule viettämään isänpäivää eläinpuistoon ja herkuttelemaan hotelli Mesikämmenen isänpäivän lounaalle. Kaikki isät pääsevät juhlan kunniaksi 10.11.2024 ilmaiseksi eläinpuistoon! Eläinpuisto on avoinna 10-15 (portit 10-14). Hotelli Mesikämmenessä on tarjolla herkullinen lounas noutopöydästä kello 12-15.30. Pöytävaraukset voi tehdä sähköpostitse sales@ahtarizoo.fi tai puhelimitse 030 62150. Lisäksi päivää piristää pikkupandojen yleisölle avoin ruokintatuokio kello 13.30, jolloin pörröisen suloiset Pablo ja Phoenix ovat todennäköisimmin liikkeellä! Isänpäivän lounasmenu: Talon vihersalaatti L, G Kana caesarsalaatti L, G Mozzarellasalaatti L, G Jokirapusalaatti L, G Kasvisterriini & pikkelöityä punasipulia L, G Naudan paahtopaistia L, G Savulohta L, G Pitkään haudutettua naudan sisäfilettä & karpalokastiketta L, G Lohta sienikastikkeessa L, G Paahdettuja juureksia L, G Timjamiperunaa L, G Täytekakku L, G Jäätelöä Konvehteja Kahvi / tee Buffetin hinta: 39,50€ / aikuinen 17€ / 8-14v 10€ / 3-7v Eläinpuistoliput etukäteen verkosta ostettuna: 21€ / aikuinen, isänpäivänä isät ilmaiseksi! 11€ / 3-14v Alle 3-vuotiaat ilmaiseksi Tervetuloa!
Isänpäivä eläinpuistossa ja hotelli Mesikämmenessä
Roller Derbyn SM-sarjan ja 1. divisioonan turnaus pelataan Seinäjoki Areenalla lauantaina 23.11.24 alkaen klo 11:30!
Roller Derbyn SM-sarjan ja 1. divisioonan kauden 2024-2025 kolmas turnaus pelataan Seinäjoella lauantaina 23.11.24! Tule katsomaan vauhdikasta lajia ja kannustamaan Seinäjoen kotijoukkuetta, JoKu Seinää! Seinäjoki Roller Derby järjestää Seinäjoki Areenalla roller derby -turnauksen, jossa pelataan kaksi SM-sarjan ottelua ja yksi 1. divisioonan peli. Käynnissä olevalla kaudella Seinäjoki Roller Derby pelaa 1. divisioonassa jo toista kauttaan osana JoKu Seinä -yhdistelmäjoukkuetta. JoKu Seinä koostuu Seinäjoki Roller Derbyn, Kuopio Roller Derbyn, Joensuu Roller Derbyn sekä Jyväskylä Roller Derbyn pelaajista. Turnauksessa pelaa kuusi eri joukkuetta: Helsinki Roller Derby Bees, Dirty River Roller Derby Föri Fighters, Tampere Roller Derby All-Stars, Riverdale Rollers, JoKu Seinä sekä Tampere Roller Derby Howlin’ Rolls. Turnauksessa tullaan näkemään kattava edustus suomalaista roller derby -osaamista! Seinäjoki Areenan ravintola tarjoaa turnauksen alkupuolella lounasta sekä kahvilapalveluita. Lounas on tarjolla klo 13-15. Tapahtumassa on mahdollisuus tukea roller derby -seurojen toimintaa ostamalla fanituotteita sekä Seinäjoki Roller Derbyn myimiä arpoja. Maksuvälineenä käyvät käteinen ja kortti. Päivän ohjelma: Klo 11:30 Ovet avautuvat Klo 12:00-13:30 JoKu Seinä - Tampere Roller Derby Howlin’ Rolls (1. divisioona) Klo 14:45-16:15 Helsinki Roller Derby Bees – Dirty River Roller Derby Föri Fighters (sm-sarja) Klo 17:15-18:45 Tampere Roller Derby All-stars – Riverdale Rollers (sm-sarja) Tämä päihteetön tapahtuma on maksuton ja sopii kaikenikäisille! Seinäjoki Areenalla on mahdollisuus liikkua esteettömästi. Katsomoon kuljetaan Areenan A-ovista joko portaita/hissiä käyttäen alas betonille (radanvieruskatsomo, jossa fanituote- ja arpamyynti) tai ylätasannetta pitkin nousevaan katsomoon. Ravintolapalvelut sijaitsevat A-ovien läheisyydessä ylätasanteella. Seinäjoki Roller Derby noudattaa kaikissa tilaisuuksissaan turvallisemman tilan periaatteita. Tervetuloa ihastelemaan roller derbyn riemua Seinäjoki Areenalle 23.11.2024!
Roller Derbyn Sm-sarjan ja 1. divisioonan turnaus, vapaa pääsy!
Keski-Nurmon koulun perinteiset myyjäiset ti 26.11.2024 klo 18-20. Myyjäisissä myynnissä oppilaiden käsitöitä ja askarteluja, leivonnaisia, kasvomaalaus, arpajaiset ja kahvio. Maksutavat käteinen ja Mobilepay. TERVETULOA